කිසියම් පුද්ගලයෙකු හෝ කණ්ඩායමක් හෙරොයින් පාර්සල් වෙරළ තීරයේ දමා ගොස් ඇති බවටයි පොලීසිය සැක කරන්නේ.මේ අතර, නිවිතිගල ප්‍රදේශයේ අද පැවැති උත්සවයකට එක්වෙමින් අධිකරණ අමාත්‍ය තලතා අතුකෝරාළ කියා සිටියේ මත්ද්‍රව්‍ය ව්‍යාපාරයේ යෙදෙන කිසිදු පුද්ගලයෙකුට ආණ්ඩුවෙන් කිසිම සමාවක් හිමි නොවන බවයි.මත්ද්‍රව්‍ය ජාවාරම හේතුවෙන් මරණ දඩුවම ලබා සිරගතව සිටියදීත් එම ජාවාරම මෙහෙයවන සිරකරුවන්ට මරණ දඩුවම ක්‍රියාත්මක කිරීමට ජනාධිපතිවරයා අත්සන යෙදීමට තීරණය කිරීම සම්බන්ධයෙන් අදත් ස්ථාන කිහිපයකදී මෙලෙස අදහස් පලවුණා.